stanford-oval/wikipedia huggingface dataset:
สังข์ศิลป์ชัย
เรื่องย่อ

ที่นครเปงจาล พระยากุศราช เป็นเจ้าเมือง มีน้องสาวรูปงามชื่อนางสุมุณฑา วันหนึ่งนางไปชมสวน มียักษ์กุมภัณฑ์มาอุ้มเอานางไปยังเมืองอโนราช แล้วแต่งตั้งเป็นมเหสี พระยากุศราชเสียใจมาก จึงออกบวชติดตามไปถึงเมืองจำปา และได้พบธิดาทั้ง 7 ของนันทะเศรษฐี จึงสึกและขอนางเป็นมเหสี พระยากุศราชเรียกมเหสีทั้ง 7 มา ให้ทุกนางตั้งจิตอธิษฐานขอเอาลูกชายผู้มีบุญฤทธิ์มาเกิด เพื่อจะได้ติดตามเอานางสุมุณฑากลับคืนมา
พระอินทร์ได้ส่งเทพ 3 องค์มาเกิดในท้องนางทั้งสอง องค์หนึ่งเกิดเป็นสีโห (หัวเป็นช้าง) เกิดในท้องเมียหลวง องค์สองศิลป์ชัย (เป็นคน) และสังข์ทอง (หอยสังข์) เกิดในท้องเมียน้อย เมียหกคนได้คนสามัญมาเกิด โหรหลวงได้ทำนายว่าลูกที่เกิดจากเมียน้อยและเมียหลวงจะเป็นผู้มีบุญ คำทำนายของโหร ไม่เป็นที่พอใจของมเหสีทั้งหก มเหสีทั้งหกจึงว่าจ้างให้โหรทำนายใหม่ โหรเห็นแก่อามิสสินจ้างจึงทำนายใหม่ว่าลูกที่เกิดจากมเหสีทั้ง 6 มีฤทธิ์เดชมาก ลูกที่เกิดจากนางจันทาและนางลุน เป็นทั้งคนทั้งสัตว์ เกิดมาอาภัพอัปปรีย์และจัญไร
เมื่อประสูติ พระยากุศราชจึงขับไล่นางจันทา นางลุน พร้อมพระโอรสออกจากเมือง พระอินทร์เล็งเห็นความทุกข์ยาก จึงมาเนรมิตเมืองไว้ต้อนรับให้ได้อยู่อาศัย ยังเมืองนครศิลป์แห่งนี้ พระยากุศราชเมื่อขับไล่เมียแล้วให้โอรสทั้งหกไปตามเอาน้องสาวของตนคืนจากยักษ์กุมภัณฑ์ โอรสทั้งหกหลงทางมายังเมืองนครศิลป์ และได้โกหกศิลป์ชัย ให้ส่งสัตว์ป่าเข้าเมืองด้วยเพื่อเป็นพยานว่าพวกของตนได้พบกับศิลป์ชัยแล้ว เมื่อถึงเมืองโอรสทั้งหกก็โอ้อวดกับบิดาว่า พวกเขามีอำนาจเรียกสัตว์ทุกชนิดเข้าเมืองได้ ทุกคนก็หลงเชื่อว่าโอรสทั้งหกมีอำนาจ
เมื่อบิดาสั่งให้โอรสทั้งหกติดตามหาอา พวกเขาก็มาโกหกศิลป์ชัยว่าบิดาสั่งให้ศิลป์ชัยไปตามหาอา ถ้าได้อาคืน ความผิดที่แล้วมาพ่อจะยกโทษให้ ศิลป์ชัยและน้องไปถึงด่านงูซวง กุมารทั้งหกไม่กล้าเดินทางต่อไป ให้สังข์ทองกับศิลป์ชัยเดินทางต่อไปรบกับยักษ์ฆ่ายักษ์ตาย เอาอาคืนมาได้ เมื่อถึงแม่น้ำใหญ่ กุมารทั้งหกผลักศิลป์ชัยตกเหว และบอกอาว่าศิลป์ชัยตกน้ำตาย อาไม่เชื่อจึงเอาผ้าสไบ ปิ่นเกล้าและช้องผมเสี่ยงทายไว้ เมื่อกลับมาถึงเมือง พระยากุศราชได้จัดงานต้อนรับ และทราบความจริงว่ากุมารทั้งหกเป็นคนโกหกมาโดยตลอดจึงถูกลงโทษขังคุกพร้อมมารดาของตน
พระยากุศราชพร้อมน้องสาวเชิญเอานางจันทาและนางลุน พร้อมศิลป์ชัย สีโหและสังข์ทองเข้ามาในเมือง อภิเษกศิลป์ชัยให้เป็นเจ้าเมืองเปงจาล ต่อมาศิลป์ชัยได้ปล่อยให้คนทั้งหมดออกจากคุก ปกครองบ้านเมืองเป็นสุขสืบมา ส่วนยักษ์กุมภัณฑ์นั้น พระยาเวสสุวัณได้ชุบชีวิตคืนชีพขึ้นมา คิดถึงนางสุมุณฑาผู้เป็นมเหสี จึงไปสู่ขอนางจากศิลป์ชัย และทั้งสองอยู่เป็นสุขตราบสิ้นอายุ
การพรรณนา > พรรณนาความสวยงามของธรรมชาติ

| 0 | 1 | 2 |
| --- | --- | --- |
|           กอยแฮงขึ้น เขาวงเวระบาด |  | หอมเกษแก้ว โฮยเฮ้าทั่วทรวง |
| กงสะถานกั่ว เกี้ยงลมเลียบตาด |  | บานเบงต้น แคค้อมแค่ผา |
| สะพากหญ้า เขียวคู่คอยูง |  | ลางลือประดับ ดอกกาวแกมแก้ว |
| สาระพันผึ้ง ผายแคคันธะชาติ |  | แมงภู่แส้ว แสวงซ้อนส่วนสน..... |
การพรรณนา > พรรณนาสภาพความเป็นอยู่ของชาวอีสาน

| 0 | 1 | 2 |
| --- | --- | --- |
|           ......พวกหนึ่ง ให้แต่งตั้ง ประดับช่อทุ่งไซ |  | เลียนเป็นถัน เฮื่อเฮืองเหลืองเหลื่อม |
| ขาวเหลืองแหล่ แดงออนอิดอ่อน ก็มี |  | เดียระดาษล้อม สองข้างแค่ทาง |
| พวกหนึ่ง ตั้งหลาดแก้ว ขายจ่ายเอาของ |  | ยูงถ่างทาง เป็นจารไถ่เอา ลือไฮ้ |
| พวกหนึ่งนั้น ตั้งหลาดจ่ายคำเหลือง |  | 5 บาทเป็งต่อ 1 บาทคำ เหลืองแท้ |
| ฝูงหมู่ โยธาชาวเป็งจาล ไถ่เอาเหลือล้น |  | พวกหนึ่งนั้น ตั้งหลาดจ่ายทองแดง ก็มี |
| ทั้งทองเหลือง อะเนกนองกองล้น |  | พวกหนึ่ง ตั้งหลาดชิ้น บ่อมีต้อนปาแกม |
| มีแต่มังสังทั้ง สุราใส่ในแสนตื้อ |  | พวกหนึ่ง ให้แต่งตั้ง หลาดจ่ายขายปา ก็มี |
| ทั้งพูวัน หมากยามีพร้อม |  | พวกหนึ่ง ขายแต่กาสา ผ้าแฮลวงลายเทศ |
ทั้งแผ่นเสื้อ แพลั้วยอดตอง......:
ดูเพิ่ม

สังข์ศิลป์ชัย (บทละครนอก)
กฤษฎา จีนะวิจารณะ

| กฤษฎา จีนะวิจารณะม> ป.ช. ม.ว.ม. จ.ภ. |
| --- | --- |
กฤษฎา ใน พ.ศ. 2557

รัฐมนตรีช่วยว่าการกระทรวงการคลัง
ดำรงตำแหน่ง 1 กันยายน พ.ศ. 2566 – 8 พฤษภาคม พ.ศ. 2567 (8 เดือน 7 วัน)ดำรงตำแหน่งร่วมกับ  จุลพันธ์ อมรวิวัฒน์ (ตั้งแต่ 1 กันยายน 2566) เผ่าภูมิ โรจนสกุล (ตั้งแต่ 27 เมษายน พ.ศ. 2567)
นายกรัฐมนตรี: เศรษฐา ทวีสิน
รัฐมนตรีว่าการ: เศรษฐา ทวีสิน (2566 - 2567) พิชัย ชุณหวชิร (2567)
ก่อนหน้า: สันติ พร้อมพัฒน์
ปลัดกระทรวงการคลัง
ดำรงตำแหน่ง 1 ตุลาคม พ.ศ. 2563 – 31 สิงหาคม พ.ศ. 2566 (2 ปี 10 เดือน 30 วัน)
รัฐมนตรีว่าการ: อาคม เติมพิทยาไพสิฐ
ก่อนหน้า: ประสงค์ พูนธเนศ​
ถัดไป: ลวรณ แสงสนิท
 
ข้อมูลส่วนบุคคล
เกิด: 20 เมษายน พ.ศ. 2506 (61 ปี)
พรรคการเมือง: รวมไทยสร้างชาติ (2566 - 2567)
ศิษย์เก่า: คณะนิติศาสตร์ จุฬาลงกรณ์มหาวิทยาลัย
อาชีพ: ข้าราชการ นักการเมือง
ลายมือชื่อ: 
ชื่อเล่น: ตู่

กฤษฎา จีนะวิจารณะ ม.ป.ช. ม.ว.ม. จ.ภ. (เกิด 20 เมษายน พ.ศ. 2506) ชื่อเล่น ตู่ กรรมการในคณะกรรมการสรรหากรรมการกำกับกิจการพลังงาน รัฐมนตรีช่วยว่าการกระทรวงการคลัง อดีตปลัดกระทรวงการคลัง กรรมการอิสระ บริษัท บีซีพีจี จำกัด (มหาชน) หัวหน้าศูนย์ปฏิบัติการด้านมาตรการให้ความช่วยเหลือเยียวยา ใน ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ประธานมูลนิธิสถาบันวิจัยนโยบายเศรษฐกิจการคลัง​และ อุปนายกสมาคมนิสิตเก่าคณะนิติศาสตร์ จุฬาลงกรณ์มหาวิทยาลัย
อดีตกรรมการธนาคารเพื่อการเกษตรและสหกรณ์การเกษตร อดีตอธิบดีกรมศุลกากร อดีตอธิบดีกรมสรรพสามิต อดีตผู้อำนวยการสำนักงานเศรษฐกิจการคลัง อดีตสมาชิกสภาขับเคลื่อนการปฏิรูปประเทศ อดีตกรรมการอิสระ บริษัท บางจาก คอร์ปอเรชัน จำกัด (มหาชน) อดีตกรรมการบริษัท วิทยุการบินแห่งประเทศไทย จำกัด อดีตกรรมการธนาคารแห่งประเทศไทย อดีตกรรมการ บริษัท บริหารสินทรัพย์ กรุงเทพพาณิชย์ จำกัด (มหาชน) อดีตกรรมการตรวจสอบ ธนาคารอาคารสงเคราะห์ อดีตกรรมการในคณะกรรมการธนาคารอิสลามแห่งประเทศไทย อดีตเลขานุการเอก (ฝ่ายเศรษฐกิจและการคลัง) สำนักงานที่ปรึกษาฝ่ายเศรษฐกิจและการคลัง ประจำสหราชอาณาจักรและยุโรป สถานเอกอัครราชทูต ณ กรุงลอนดอน
ประวัติ

กฤษฎา จีนะวิจารณะ เกิดเมื่อวันที่ 20 เมษายน พ.ศ. 2506 จบการศึกษาระดับปริญญาตรีจาก คณะนิติศาสตร์ จุฬาลงกรณ์มหาวิทยาลัย และระดับปริญญาโท M.B.A. จาก มหาวิทยาลัยนิวเฮเวน
ด้านชีวิตครอบครัวสมรสกับสิริมงคล โชติกเสถียร แต่ปัจจุบันได้หย่าขาดจากกันแล้ว
รับราชการ

เมื่อจบการศึกษาจากสหรัฐอเมริกานายกฤษฎาก็ได้เข้ารับราชการในกระทรวงการคลังจนกระทั่งได้เป็นรองผู้อำนวยการสำนักงานเศรษฐกิจการคลัง ก่อนจะมีพระบรมราชโองการโปรดเกล้าฯ แต่งตั้งให้เป็น ที่ปรึกษาด้านเศรษฐกิจการเงิน (เศรษฐกรทรงคุณวุฒิ) สำนักงานเศรษฐกิจการคลัง เมื่อวันที่ 19 กันยายน พ.ศ. 2554
ต่อมาคณะรักษาความสงบแห่งชาติ ได้มีคำสั่งให้นายกฤษฎาดำรงตำแหน่ง ผู้อำนวยการสำนักงานเศรษฐกิจการคลัง แทนนายสมชัย สัจจพงษ์ ที่โยกไปดำรงตำแหน่งอธิบดีกรมศุลกากรเมื่อวันที่ 4 กรกฎาคม พ.ศ. 2557 จากนั้นในวันที่ 1 ตุลาคม พ.ศ. 2560 ได้มีพระราชโองการโปรดเกล้าฯ แต่งตั้งนายกฤษฎาให้เป็นอธิบดี กรมสรรพสามิต แทนนาย สมชาย พูลสวัสดิ์ ที่เกษียณอายุราชการ
ในวันที่ 1 ตุลาคม พ.ศ. 2561 ได้มีพระราชโองการโปรดเกล้าฯ ให้นายกฤษฎาดำรงตำแหน่งอธิบดี กรมศุลกากร แทนนาย กุลิศ สมบัติศิริ ที่โอนไปรับราชการในตำแหน่ง ปลัดกระทรวงพลังงาน ต่อมาในการประชุมคณะรัฐมนตรีเมื่อวันอังคารที่ 18 สิงหาคม พ.ศ. 2563 ที่ประชุมมีมติให้นายกฤษฎาดำรงตำแหน่งปลัดกระทรวงการคลังสืบแทนนาย ประสงค์ พูนธเนศ ปลัดกระทรวงการคลังที่เกษียณอายุราชการเมื่อวันที่ 30 กันยายน พ.ศ. 2563
ต่อมาในวันที่ 31 สิงหาคม 2566 นายกฤษฎาได้ยื่นหนังสือลาออกจากราชการเพื่อมารับตำแหน่งรัฐมนตรีช่วยว่าการกระทรวงการคลัง ทำให้พ้นจากตำแหน่งปลัดกระทรวงการคลัง ต่อมาภายหลังการปรับคณะรัฐมนตรีในเดือนเมษายน พ.ศ. 2567 ได้มีการแต่งตั้งรัฐมนตรีว่าการกระทรวงการคลังคนใหม่ และแต่งตั้งรัฐมนตรีช่วยว่าการกระทรวงการคลังเพิ่มเติม จึงมีการเปลี่ยนแปลงคำสั่งแบ่งงานให้รัฐมนตรีรับผิดชอบ ส่งผลให้นายกฤษฎา ขอลาออกจากตำแหน่งซึ่งมีผลในทันที (8 พฤษภาคม)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2558 –  เหรียญจักรพรรดิมาลา (ร.จ.พ.)
คณะองคมนตรีไทย

| --- | --- |
ตราประจำคณะองคมนตรีไทย
ภาพรวมหน่วยงาน
ก่อตั้ง: 8 พฤษภาคม พ.ศ. 2417
เขตอำนาจ: ไทย
สำนักงานใหญ่: สำนักงานองคมนตรี เขตพระนคร กรุงเทพมหานคร
ฝ่ายบริหารหน่วยงาน: สุรยุทธ์ จุลานนท์, ประธาน กฤษณ์ กาญจนกุญชร, รักษาการเลขาธิการองคมนตรี
เว็บไซต์: คณะองคมนตรีไทย
คณะองคมนตรี เป็นคณะที่ปรึกษาที่ได้รับการแต่งตั้งขึ้นเพื่อถวายคำแนะนำแก่พระมหากษัตริย์ไทย องคมนตรีตามที่รัฐธรรมนูญแห่งราชอาณาจักรไทยกำหนด จะต้องมีสมาชิกจำนวนไม่เกิน 18 คน ประธานองคมนตรีคนปัจจุบันคือพลเอกสุรยุทธ์ จุลานนท์ อดีตนายกรัฐมนตรีไทยคนที่ 24 อดีตผู้บัญชาการทหารสูงสุดและอดีตผู้บัญชาการทหารบก ดำรงตำแหน่งตั้งแต่วันที่ 27 พฤษภาคม 2562 ภายหลังการถึงแก่อสัญกรรมของพลเอกเปรม ติณสูลานนท์ โดยพระมหากษัตริย์มีพระราชวินิจฉัยในการแต่งตั้งสมาชิกองคมนตรีทั้งหมด สำนักงานองคมนตรีอยู่ที่ทำเนียบองคมนตรี เขตพระนคร กรุงเทพมหานคร
ประธานองคมนตรี

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายพระนาม/รายนาม | เริ่มวาระ | สิ้นสุดวาระ | หมายเหตุ |
| 1 |  | พระวรวงศ์เธอ พระองค์เจ้าธานีนิวัติ | 18 มิถุนายน พ.ศ. 2492 8 เมษายน พ.ศ. 2495 24 กุมภาพันธ์ พ.ศ. 2502 8 มิถุนายน พ.ศ. 2506 14 กรกฎาคม พ.ศ. 2506 30 กรกฎาคม พ.ศ. 2511 14 ธันวาคม พ.ศ. 2515 | 25 มีนาคม พ.ศ. 2493 20 ตุลาคม พ.ศ. 2501 27 พฤษภาคม พ.ศ. 2506 9 กรกฎาคม พ.ศ. 2506 20 มิถุนายน พ.ศ. 2511 17 พฤศจิกายน พ.ศ. 2514 8 กันยายน พ.ศ. 2517 | ได้รับการสถาปนาเป็น พระวรวงศ์เธอ กรมหมื่นทิพยลาภพฤฒิยากร เมื่อ 8 พฤษภาคม พ.ศ. 2493 |
| 2 |  | พลเอก พระเจ้าบรมวงศ์เธอ กรมขุนชัยนาทนเรนทร | 25 มีนาคม พ.ศ. 2493 | 7 มีนาคม พ.ศ. 2494 | ทรงได้รับการสถาปนาเป็นสมเด็จพระเจ้าบรมวงศ์เธอ กรมพระยาชัยนาทนเรนทร เมื่อ 28 มกราคม พ.ศ. 2495 |
| 3 |  | พลเอก พระวรวงศ์เธอ พระองค์เจ้าอลงกฎ | 13 มีนาคม พ.ศ. 2494 | 29 พฤศจิกายน พ.ศ. 2494 | ทรงได้รับการสถาปนาเป็นพระวรวงศ์เธอ กรมหมื่นอดิศรอุดมศักดิ์ เมื่อ 5 พฤษภาคม พ.ศ. 2495 |
| - |  | เจ้าพระยาศรีธรรมาธิเบศ (จิตร ณ สงขลา) | 27 พฤษภาคม พ.ศ. 2506 9 กรกฎาคม พ.ศ. 2506 | 8 มิถุนายน พ.ศ. 2506 14 กรกฎาคม พ.ศ. 2506 | ดำรงตำแหน่งเป็นการชั่วคราว |
| 4 |  | หม่อมหลวงเดช สนิทวงศ์ | 24 มีนาคม พ.ศ. 2518 | 8 กันยายน พ.ศ. 2518 | พ้นจากตำแหน่งด้วยเหตุถึงแก่อสัญกรรม |
| 5 |  | สัญญา ธรรมศักดิ์ | 5 ธันวาคม พ.ศ. 2518 | 4 กันยายน พ.ศ. 2541 | พ้นจากตำแหน่งด้วยเหตุลาออก |
| 6 (1) |  | พลเอก เปรม ติณสูลานนท์ | 4 กันยายน พ.ศ. 2541 | 13 ตุลาคม พ.ศ. 2559 | ได้รับแต่งตั้งให้เป็นผู้สำเร็จราชการแทนพระองค์ |
| - |  | ธานินทร์ กรัยวิเชียร | 14 ตุลาคม 2559 | 2 ธันวาคม 2559 | ดำรงตำแหน่งเป็นการชั่วคราว |
| 6 (2) |  | พลเอก เปรม ติณสูลานนท์ | 2 ธันวาคม พ.ศ. 2559 | 26 พฤษภาคม พ.ศ. 2562 | พ้นจากตำแหน่งด้วยเหตุถึงแก่อสัญกรรม |
| - |  | พลเอก สุรยุทธ์ จุลานนท์ | 27 พฤษภาคม พ.ศ. 2562 | 1 มกราคม พ.ศ. 2563 | มีพระบรมราชโองการ โปรดเกล้าฯแต่งตั้งเป็นผู้รักษาการประธานองคมนตรี |
| 7 |  | พลเอก สุรยุทธ์ จุลานนท์ | 2 มกราคม พ.ศ. 2563 |  | มีพระบรมราชโองการโปรดเกล้าฯ แต่งตั้งเป็นประธานองคมนตรี |
ดูเพิ่ม

สถานีย่อยประเทศไทย
สถานีย่อยพระมหากษัตริย์และพระบรมวงศานุวงศ์
ความเคลื่อนไหวสู่การปฏิวัติสยาม
สภาที่ปฤกษาราชการแผ่นดิน
สภาที่ปฤกษาในพระองค์
สภากรรมการองคมนตรี
แหล่งข้อมูลอื่น > หนังสือและบทความ

ธงทอง จันทรางศุ, สารานุกรมรัฐธรรมนูญแห่งราชอาณาจักรไทย (พ.ศ. ๒๕๔๐) พระมหากษัตริย์, สถาบันพระปกเกล้า, พ.ศ. 2544, หน้า 13–17 ISBN 974-008-579-2.
จีรวัฒน์ ครองแก้ว. องคมนตรี ศักดิ์ศรีแผ่นดิน. กรุงเทพ : มูลนิธิทรัพยากรมนุษย์ระหว่างประเทศ, พ.ศ. 2550. 269 หน้า.   ISBN 978-974-7362-09-1.
รัฐธรรมนูญแห่งราชอาณาจักรไทย (พ.ศ. ๒๕๕๐), หมวด ๒ พระมหากษัตริย์
วิมลรักษ์ ศานติธรรม. "คณะองคมนตรี". ฐานข้อมูลการเมืองการปกครองสถาบันพระปกเกล้า. คลังข้อมูลเก่าเก็บจากแหล่งเดิมเมื่อ 2018-09-05. สืบค้นเมื่อ 2018-09-21.
แหล่งข้อมูลอื่น > เว็บไซต์

เว็บไซต์ คณะองคมนตรี เก็บถาวร 29 พฤศจิกายน 2006 ที่ เวย์แบ็กแมชชีน
สำนักข่าวกรมประชาสัมพันธ์ เก็บถาวร 4 พฤษภาคม 2006 ที่ เวย์แบ็กแมชชีน
| ด ค กคณะองคมนตรีไทย |
| --- | --- |
คณะองคมนตรี ชุดปัจจุบัน:  สุรยุทธ์ จุลานนท์  เกษม วัฒนชัย  พลากร สุวรรณรัฐ  อรรถนิติ ดิษฐอำนาจ  ศุภชัย ภู่งาม  ชลิต พุกผาสุข  ไพบูลย์ คุ้มฉายา  ดาว์พงษ์ รัตนสุวรรณ  จรัลธาดา กรรณสูต  กัมปนาท รุดดิษฐ์  พงษ์เทพ หนูเทพ  จิรายุ อิศรางกูร ณ อยุธยา  อำพน กิตติอำพน  เฉลิมชัย สิทธิสาท  จอม รุ่งสว่าง  นุรักษ์ มาประณีต  เกษม จันทร์แก้ว  บัณฑิตย์ มลายอริศูนย์  ประยุทธ์ จันทร์โอชา 
ประธานองคมนตรี:  พระวรวงศ์เธอ กรมหมื่นพิทยลาภพฤฒิยากร  สมเด็จพระเจ้าบรมวงศ์เธอ กรมพระยาชัยนาทนเรนทร  พระวรวงศ์เธอ กรมหมื่นอดิศรอุดมศักดิ์  เจ้าพระยาศรีธรรมาธิเบศ  หม่อมหลวงเดช สนิทวงศ์  สัญญา ธรรมศักดิ์  เปรม ติณสูลานนท์  สุรยุทธ์ จุลานนท์ 
ดูเพิ่ม:  รายพระนามและชื่ออภิรัฐมนตรีและองคมนตรีไทย
วาล์วคอร์ปอเรชัน

| --- | --- |

บริเวณล็อบบี้ของสำนักงานเก่าวาล์วในเมือง เบลเลอวู รัฐวอชิงตัน
ชื่อเดิม: วาล์ว, L.L.C. (1996–2003)
ประเภท: บริษัทเอกชน
อุตสาหกรรม: วิดีโอเกม จำหน่ายสื่อดิจิทัล
ก่อตั้ง: 24 สิงหาคม 1996; 28 ปีก่อน (1996-08-24) ในเมือง เคิร์กแลนด์, รัฐวอชิงตัน สหรัฐ.
ผู้ก่อตั้ง: เกบ นีเวลล์ ไมค์ แฮร์ริงตัน
สำนักงานใหญ่: เบลวิว , สหรัฐอเมริกา 
พื้นที่ให้บริการ: ทั่วโลก
บุคลากรหลัก: เกบ นีเวลล์ (ประธาน) สก็อตต์ ลินช์ (COO)
ผลิตภัณฑ์:  วิดีโอเกม อาติแฟกต์ เคาน์เตอร์-สไตรก์ เดย์ออฟดิฟีท โดตา 2 ฮาล์ฟ-ไลฟ์ เลฟท์ 4 เดด พอรทัล ทีมฟอร์เทรส 2   ฮาร์ดแวร์ เอชทีซี ไวฝ์ สตีมคอนโทรลเลอร์ สตีมลิงก์ สตีมแมชชีน วาล์วอินเด็กซ์   ซอฟต์แวร์ โกลด์Src ซอร์ซ ซอร์ซ ฟิลม์เมคเกอร์ สตีม สตีมโอเอส วาล์วแอนไทชีท VOGL 
ส่วนของผู้ถือหุ้น: US$2.5 พันล้าน (2012)
เจ้าของ: เกบ นิวเอลล์ (50%)
พนักงาน: ~360 (2016)
บริษัทในเครือ: Valve S.a.r.l. Valve GmbH Campo Santo
เว็บไซต์: valvesoftware.com
วาล์วคอร์ปอเรชัน (อังกฤษ: Valve Corporation) เป็นผู้พัฒนา, ผู้จัดจำหน่ายวิดีโอเกม, และผู้จำหน่ายสื่อดิจิทัลสัญชาติอเมริกันที่มีสำนักงานใหญ่อยู่ในเมืองเบลเลอวู รัฐวอชิงตัน วาล์วเป็นที่รู้จักดีในฐานที่เป็นผู้พัฒนาซอฟต์แวร์สตีมและเกมฮาล์ฟ-ไลฟ์, เคาน์เตอร์-สไตรก์, พอรทัล, เดย์ออฟดิฟีท, ทีมฟอร์เทรส 2, เลฟท์ 4 เดด, และโดตา 2
วาล์วก่อตั้งขึ้นในปี พ.ศ. 2539 โดยอดีตพนักงานบริษัทไมโครซอฟท์ เกบ นีเวลล์ และ ไมค์ แฮร์ริงตัน ในปี พ.ศ. 2541 วาล์วได้เปิดตัวเกมสำหรับเครื่องคอมพิวเตอร์ส่วนบุคคลแนวเกมยิงบุคคลที่หนึ่งที่ชื่อ ฮาล์ฟ-ไลฟ์ ซึ่งได้รับเสียงวิจารณ์ที่ดีและประสบความสำเร็จ ในเวลาต่อมา ไมค์ แฮร์ริงตัน ได้ลาออกจากบริษัทในปี พ.ศ. 2543 ในปี พ.ศ. 2546 วาล์วได้เปิดตัวสตีม ซึ่งถือว่าเป็นแพลตฟอร์มจำหน่ายดิจิทัลที่ใหญ่ที่สุดสำหรับเกมคอมพิวเตอร์ส่วนบุคคล ในปี พ.ศ. 2555 วาล์วมีพนักงานอยู่ประมาณ 250 คนและมีมูลค่ามากกว่า 3 พ้นล้านดอลลาร์สหรัฐ ถือว่าเป็นบริษัทที่ทำกำไรได้มากที่สุดต่อพนักงานในสหรัฐอเมริกา ในปี พ.ศ. 2558 วาล์วได้เข้าสู่ตลาดเกมฮาร์ดแวร์ด้วยการเปิดตัวสตีมแมชชีน ซึ่งเป็นคอมพิวเตอร์สำเร็จรูปสำหรับการเล่นเกมที่ออกแบบมาเพื่อใช้งานสตีมโอเอสผ่านทางไคลเอนต์สตีม
แหล่งข้อมูลอื่น

เว็บไซต์ทางการ
บัญชียูทูบอย่างเป็นทางการ
เกบ นีเวลล์ (เบื้องหน้า) และ ดั้ก ลอมบาร์ดี้ (เบี้องหลัง) ในปี พ.ศ. 2550
ยูโกะ โกโต

| ยูโกะ โกโต |
| --- | --- |
後藤 邑子
เกิด:  (1975-08-28) 28 สิงหาคม ค.ศ. 1975 (49 ปี) จังหวัดไอจิ ประเทศญี่ปุ่น
อาชีพ: นักพากย์
องค์การ: แอ็กเซลวัน
ส่วนสูง: 163 ซม.
ยูโกะ โกโต (後藤 邑子, 28 สิงหาคม 1975 - ) เป็นนักพากย์, ผู้จัดรายการวิทยุ และ นักร้อง ชาวญี่ปุ่น เกิดที่จังหวัดไอจิ สังกัดแอ็กเซลวัน
ผลงานเด่นได้แก่ อาซาฮินะ มิกุรุ ในซีรีส์สึซึมิยะ ฮารุฮิ, มัตสึกาเซะ มายุ ใน ไหงมาอยู่นี่ครับคุณครู!?, ฮิโระ ใน หอป่วนก๊วนตัวแสบ, เรียนนอน ใน Tears to Tiara , อาเนีย อาลส์ไทรม์ ใน โค้ด กีอัส, เรน ในซีรีส์เจ้าหญิงแฝดแห่งแดนมหัศจรรย์ และ ฟุโย คาเอเดะ ใน ชัฟเฟิล! เป็นต้น
สตีม

| --- | --- |

หน้าร้านค้าบนสตีมที่เห็นผ่านโดยลูกค้าของสตีม
นักพัฒนา: วาล์ว คอร์ปอเรชั่น
วันที่เปิดตัว: 12 กันยายน 2003; 21 ปีก่อน (2003-09-12)
แพลตฟอร์ม: ไมโครซอฟท์ วินโดวส์ แมคโอเอส ลินุกซ์ ไอโอเอส แอนดรอยด์
ภาษา: 29 ภาษา
ประเภท: การจำหน่ายดิจิทัล การจัดการสิทธิดิจิทัล เครือข่ายสังคม
สัญญาอนุญาต: ซอฟต์แวร์กรรมสิทธิ์
เว็บไซต์: store.steampowered.com
สตีม (อังกฤษ: Steam) เป็นซอฟต์แวร์จำหน่ายดิจิทัลพัฒนาโดยวาล์ว คอร์ปอเรชั่น ที่เสนอมีการจัดการสิทธิดิจิทัล วิดีโอเกมหลายผู้เล่น และเครือข่ายสังคม สตีมจัดหาตัวติดตั้งและตัวอัปเดตเกมอัตโนมัติให้ในคอมพิวเตอร์หลายเครื่อง และคุณสมบัติชุมชน เช่น รายชื่อเพื่อนและกลุ่ม การเก็บข้อมูลในคลาวด์ และระบบเสียงพูดในเกมและห้องแชต ซอฟต์แวร์ยังจัดหาเอพีไอ ที่เรียกว่า สตีมเวิกส์ (Steamworks) ซึ่งนักพัฒนาสามารถรวมการทำงานของสตีมไว้ในผลิตภัณฑ์ของตน เช่น ระบบเครือข่าย และระบบแม่สื่อ เป้าหมายในเกม ไมโครเพย์เมนต์ และระบบสนับสนุนสำหรับเนื้อหาที่ผู้ใช้สร้างขึ้นด้วยสตีมเวิร์กช็อป
แม้ว่าเดิมจะพัฒนาให้ใช้บนระบบปฏิบัติการไมโครซอฟท์ วินโดวส์ รุ่นสำหรับโอเอสเทน และลินุกซ์ ก็ออกจำหน่ายในเวลาต่อมา การแชตและการซื้อของผ่านแอปพลิเคชันบนอุปกรณ์มือถือระบบปฏิบัติการไอโอเอส และแอนดรอยด์ เว็บไซต์สตีมทำจำลองหน้าร้านค้า และคุณสมบัติเครือข่ายสังคมต่าง ๆ ของแอปพลิเคชันอิสระ
นับถึงเดือนกันยายน ค.ศ. 2015 สตีมมีเกมขายมากกว่า 6,400 เกม รวมถึงเกมของโอเอสเทนมากกว่า 2,300 คน และบนลินุกซ์ 1,500 เกม บริการดังกล่าวมีผู้ใช้มากกว่า 125 ล้านคน สตีมเคยมีผู้ใช้เข้าใช้พร้อมกัน 10 ล้านเมื่อเดือนมิถุนายน ค.ศ. 2015 สตีมถือว่าเป็นแพลตฟอร์มจำหน่ายดิจิทัลที่ใหญ่ที่สุดสำหรับเกมคอมพิวเตอร์ส่วนบุคคล ในเดือนพฤศจิกายน ค.ศ. 2009 บริษัทสตาร์ด็อกประเมินไว้ที่ 70% และหลังจากนั้นในเดือนตุลาคม ค.ศ. 2013 บริษัทสกรีนไดเจสต์ประเมินว่าเกม 75% ถูกดาวน์โหลดผ่านสตีม ความสำเร็จของสตีมนำไปสู่การพัฒนาสายของคอนโซลสตีมแมชีน และคอมพิวเตอร์ส่วนบุคคลที่มีข้อมูลจำเพาะขั้นต่ำ และสตีมโอเอส ระบบปฏิบัติการที่มีฐานเป็นลินุกซ์ผลิตขึ้นสำหรับลูกค้าสตีม
แหล่งข้อมูลอื่น

เว็บไซต์ทางการ
Steamworks – Steamworks information
The Steam Community – web access to Steam's social network
Valve Developer Community/Steam – Steam category on the official VDC wiki
แดนสาป

| แดนสาป |
| --- | --- |
กำกับ: ภาณุ อารี
เขียนบท: ภาณุ อารี  ก้อง ฤทธิ์ดี
อำนวยการสร้าง: นนทรีย์ นิมิบุตร
นักแสดงนำ: อนันดา เอเวอร์ริ่งแฮม เจนนิษฐ์ โอ่ประเสริฐ บรอนต์ ปาลาเร้ สีดา พัวพิมล
กำกับภาพ: ชาญกิจ ชำนิวิกัยพงศ์
ตัดต่อ: หรินทร์ แพทรงไทย  นิศารัตน์ มีโชค
ดนตรีประกอบ: เทิดศักดิ์ จันทร์ปาน  บริษัท เนรมิตรหนัง ฟิล์ม จำกัด
บริษัทผู้สร้าง: บริษัท เนรมิตรหนัง ฟิล์ม จำกัด  
ผู้จัดจำหน่าย: Shinesaeng Ad.Venture  Redice Entertainment
วันฉาย: 11 กรกฎาคม 2567
ความยาว: 130 นาที
ประเทศ: ประเทศไทย
ภาษา: ภาษาไทย,มลายู
แดนสาป (อังกฤษ: The Cursed Land) เป็นภาพยนตร์ไทยแนวดราม่า- สยองขวัญ ปี 2567 จากการกำกับและเขียนรวมของภาณุ อารี และก้อง ฤทธิ์ดี และนำแสดงโดย อนันดา เอเวอร์ริ่งแฮม, เจนนิษฐ์ โอ่ประเสริฐ, บรอนต์ ปาลาเร้ และสีดา พัวพิมล ผลิตโดย บริษัท เนรมิตรหนัง ฟิล์ม จำกัด
เรื่องย่อ

บอกเล่าเรื่องราวของ มิตร ชายวัย 40 ปี และเมย์ ลูกสาวของเขา ที่ต้องย้ายเข้ามาอาศัยในบ้านหลังใหม่ที่ตั้งอยู่ในชุมชนมุสลิมแถบหนองจอกย้ายเข้ามาอาศัยในบ้านหลังใหม่ที่ตั้งอยู่ในชุมชนมุสลิมแถบหนองจอก ทั้งคู่หวังเริ่มต้นชีวิตใหม่หลังผ่านเรื่องร้าย ทว่ามิตรกลับสร้างศาลพระภูมิไว้บริเวณข้างบ้านเป็นเหตุให้เกิดเหตุการณ์ลึกลับเหนือธรรมชาติขึ้น ว่ากันว่าการตอกฐานของศาลพระภูมิลงบนดิน ได้ปลดปล่อยวิญญาณร้ายที่ถูกกักขังเมื่อ 200 ปีที่แล้วออกมา ถึงกะนั้นการมาถึงของมิตรและเมย์ยังสร้างความไม่สงบให้กับชุมชน และเกิดเป็นความไม่พอใจในหมู่ชาวบ้านมุสลิม แต่ในความโชคร้ายนั้น ฮิม เพื่อนบ้านลึกลับในชุมชนตัดสินใจยื่นมือเข้ามาช่วยด้วยการพาหมอผีกลางป่าลึกในจังหวัดชายแดนใต้มาเผชิญหน้ากับผีร้าย
นักแสดง > นักแสดงนำ

อนันดา เอเวอร์ริ่งแฮม รับบท มิตร
เจนนิษฐ์ โอ่ประเสริฐ รับบท เมย์
บรอนต์ ปาลาเร้ รับบท ฮีม
สีดา พัวพิมล รับบท ไซหนับ
การผลิต, การออกฉาย และคำวิจารณ์

แดนสาป มีฉากในป่าดงดิบของคาบสมุทรมลายู ถ่ายทำในสถานที่จริงที่เขตรักษาพันธุ์สัตว์ป่าฮาลา-บาลา จังหวัดนราธิวาส ทางตอนล่างของภาคใต้ของประเทศไทย ซึ่งติดกับชายแดนประเทศมาเลเซีย บ้านที่สันนิษฐานว่าเป็นบ้านใหม่ของมิตรและเมย์ถูกถ่ายทำที่ บ้านเขียว ซึ่งเป็นบ้านไม้โบราณที่มีชื่อเสียงว่าเป็นบ้านผีสิงในจังหวัดพระนครศรีอยุธยา
เมื่อภาพยนตร์ปล่อยตัวอย่างและโปสเตอร์เพื่อโปรโมต ปรากฏว่ามีหญิงสาวมุสลิมในชุดละหมาด ทำให้เกิดกระแสวิจารณ์ว่าเป็นการดูหมิ่นศาสนาอิสลาม ผู้ผลิตปฏิเสธข้อกล่าวหานี้และได้ออกแถลงการณ์ชี้แจง
นี่เป็นภาพยนตร์เรื่องที่สองที่เกี่ยวกับความเชื่อและสิ่งเหนือธรรมชาติในหมู่ชาวมุสลิม หลังจาก แดนสาป ที่ออกฉายในเดือนพฤศจิกายน ค.ศ. 2023 ซึ่งทำให้เนื้อหาประเภทนี้หาได้ยากในอุตสาหกรรมภาพยนตร์ไทย ภาณุ อารี ผู้กำกับและผู้เขียนบทร่วมเป็นชาวมุสลิมด้วย
ภาพยนตร์ออกฉายในประเทศวันที่ 11 กรกฎาคม ค.ศ. 2024 และได้ฉายในเทศกาลภาพยนตร์นานาชาติต่าง ๆ เช่น เทศกาลภาพยนตร์นานาชาติรอตเตอร์ดัม (IFFR) ในประเทศเนเธอร์แลนด์, เทศกาลภาพยนตร์นานาชาติโฮจิมินห์ ในเวียดนาม, เทศกาลภาพยนตร์เอเชีย ในประเทศอิตาลี, เทศกาลภาพยนตร์นานาชาติบูชอน (BiFan) ในเกาหลีใต้ และ เทศกาลภาพยนตร์เอเชียนิวยอร์ก (NYAFF) ในสหรัฐอเมริกา
ในเฟซบุ๊ก จุ๊บจิ๊บ (Jubphitnang) ได้วิจารณ์ว่า "เหมือนพาเราไปในบ้านผีสิง เวอร์ชั่นมุสลิมของ คนเรียกผี"
ศิโรตม์ คล้ามไพบูลย์ จาก มติชนสุดสัปดาห์ เขียนว่า "แม้ว่าภายนอกจะดูเหมือนภาพยนตร์สยองขวัญ แต่เนื้อแท้แล้วเป็นภาพยนตร์ลึกลับที่ควรได้รับการชื่นชมในสไตล์สัจนิยมมหัศจรรย์ เพราะเต็มไปด้วยสิ่งเหนือธรรมชาติผสมกับโลกแห่งความจริงตลอดเวลา" เขายังชื่นชมว่าเป็นภาพยนตร์ไทยที่ไม่ควรพลาด เพราะเกี่ยวข้องกับประเด็นของพื้นที่ ซึ่งเป็นประเด็นระดับภูมิภาคและระดับโลก แดนสาป เป็นภาพยนตร์ไทยที่ไปสู่แนวหน้าที่ไม่เคยเห็นมาหลายปี
Enigmail

| --- | --- |
Enigmail
นักพัฒนา: Ramalingam Saravanan (2544-2546) Patrick Brunschwig (2546-ปัจจุบัน)

รุ่นเสถียร: Enigmail 3.0    /    June 5, 2021
 
ที่เก็บข้อมูล:  gitlab.com/enigmail/enigmail  
ระบบปฏิบัติการ: multiplatform
ประเภท: โปรแกรมเข้ารหัส
สัญญาอนุญาต: โอเพนซอร์ส
เว็บไซต์: http://www.enigmail.net/
Enigmail เป็นตัวเสริมขึ้น (add-on) เพื่อเพิ่มความปลอดภัยให้กับข้อความหรือข้อมูลต่างๆ ให้กับเมล์ไคลเอ็นเช่น มอซิลลา ไฟร์ฟอกซ์ (Mozilla Firefox) ธันเดอร์เบิร์ด (Thunderbird) หรือ ซีมังกี (SeaMonkey) ซึ่งจะทำให้ข้อมูลที่ส่งนั้นอาจมีการเซ็นลายเซ็นดิจิทัล (Digital Signature) เพื่อเป็นการยืนยันว่าผู้ส่งเป็นคนจริงๆ รวมถึงสามารถทำการเข้าและถอดรหัสข้อความได้อีกด้วย โดยมีการเข้า-ถอดรหัสแบบอัตโนมัติโดยใช้มาตรฐานของ OpenPGP เมื่อเราส่งข้อความแนบไปในอีเมลล์ที่เข้ารหัสแล้ว จะไม่มีการรั่ว
ไหลของข้อมูลโดยเด็ดขาด นั่นคือถึงแม้ว่าผู้ไม่ประสงค์ดีจะแอบดักจับข้อมูล ก็จะได้แต่ข้อมูลที่ทำการเข้ารหัสไว้ ไม่สามารถอ่านออกเป็นเนื้อความที่เข้าใจได้ นั่นหมายความว่าการใช้ Enigmail
พร้อมกับOpenPGP นั้นเป็นทางเลือกที่ดีมากทางหนึ่ง เพื่อให้อีเมลมีความเป็นส่วนตัวมากที่สุด
รายละเอียด

การติดต่อสื่อสารที่ปลอดภัยเป็นความลับระหว่างผู้ส่งกับผู้รับเท่านั้น เป็นสิ่งสำคัญในการติดต่อสื่อสารกันระหว่างบุคคลต่อบุคคลบนโลกอินเทอร์เน็ต ดังเช่นที่เราไม่ต้องการให้ใครมาดักฟังขณะที่เรากำลังคุยโทรศัพท์หรือแอบดักอ่านอีเมลล์ของเราโดยพลการ นี่จึงเป็นเหตุผลหนึ่งที่ทำให้เราต้องทำการเข้ารหัสข้อความของเรา Enigmail นั้นเอามาจากชื่อของเครื่องอินิกมา
ในสมัยสงครามโลกครั้งที่ 2 โดยมีโฮมเพจคือ http://enigmail.mozdev.org เก็บถาวร 2008-05-16 ที่ เวย์แบ็กแมชชีน
ในการใช้ Enigmail จำเป็นต้องมีแพ็คเกจที่คอยจัดการกับกุญแจเช่น GNU Privacy Guard (GnuPG) ซึ่งเป็นเวอร์ชันของ PGP
สำหรับวินโดวส์ ซึ่งเป็นโอเพนซอร์สที่เราสามารถดาวน์โหลดมาใช้ได้ฟรีๆ โดย Enigmail ทำงานได้ดีมากในเรื่องการซ่อนความซับซ้อนในการทำงาน ทำให้การส่งและรับข้อความมีความง่ายและน่าเชื่อถือต่อผู้ใช้ในการสร้างใบรับรองอิเล็กทรอนิกส์ (Digital Certificate) รวมถึงการเข้าและถอดรหัส
ตัวอย่างการเข้ารหัสด้วย PGP โดยใช้ Enigmail
-----BEGIN PGP MESSAGE-----
Charset: ISO-8859-1
Version: GnuPG v1.4.7 (MingW32)
Comment: Using GnuPG with Mozilla - http://enigmail.mozdev.org

hQIOA/cjpVV5fiBtEAf/ZbrD10mNvCCDJnp02S+TQYION7G0L1wImVvNOrmyCY6DwZc17yakZq+Rhd+7CO9UgTyJMqUSEO4v75Hhc3hKdz6je51pkMQl9P0pdGra
YmfOWxyTOFlZewTsQPefc0y/VrszKMfbCSYo4bwSGgmzg3OckmewhyDNj62iIHjHu8EwQYsNrhtsFqTRBowqoTIuUp2ACAWcJsOAPxQardAcxNmkDmyF8mijfWJP
7WdyUO3CzBBijsKBJtp9ZCPoDwFZ60Kd923ADk1Fq0HG1bg5iNTHZejYG75mk1sUJPpJWFVP9h/AfvwVbiXCzv5Ih0OR5CyObhj6xS4DDf8jSyKkJwgAhTu4n5Kg
AQPpJSGasIYtBwtK/fTFtdrElw+/cteO+wTGLeQG3QDL73PCAzdNa+tnomh6bwyx6JDFFYiB++z9TZEoP3JXDYXEdI/EJnqDTKB75wvZOoofiy6DNxdZ6bt40E6X
cwhFMzklzEx8X3HPJD+R+96k7nQt/roWunMPQh4REOSPWlDukKs0xnoDN2KZOG1n8LQ52in7rm0vJ+Ixs1XsPKA4frsKGfRdPAd2w7Y5vMMr9roWq8DhzV/Medeh
f3ILgdXddFQ0H8J88/3l6cX7YnQ48olUUlokrtmVXFjafK2rFuUhnZG/qbdpODtEMPNpb6ZFvMDGLbRX8JVFRC/SjQH07OMouqLIXgMc5OJjb569KVaEGAl3Z4yN
oTj22uJb3HSAD75bXw9kk5jWKx3y1GPg6zaXJ9+dQKB3udncxsTrLAt0cOu0k+vwAnZS7yCZyaBsf60KutSgCIt35EIgBSTtnPnXvh/N6RkB3lPG/i8St6cT6EF+
QVMPp8JR74gXsT+Y0OE8TQKw4sZLLQ===hB4m

-----END PGP MESSAGE-----
อัลกอริทึมที่ใช้ในการเข้ารหัส

การสร้างกูญแจของ Enigmail นั้นสามารถเลือกอัลกอลิทึมในการเข้ารหัสได้ทั้ง DSA & ElGamal หรือ RSA โดยใช้หลักการของกุญแจที่ไม่สมมาตร
(Asymetric key) คือ กุญแจสาธารณะและกุญแจส่วนตัว โดยยิ่งถ้ากุญแจมีอัลกอลิทืมที่มีความซับซ้อนและขนาดของกุญแจมากเพียงใด โอกาสที่การถอดรหัสโดยการใช้บรูทฟอร์ส (Brute force)
นั้นยิ่งมีโอกาสน้อยลง
ดูเพิ่ม

Pretty Good Privacy
GnuPG
Cryptainer LE Free Encryption Software
แหล่งข้อมูลอื่น

Enigmail at Mozilla Update
Enigmail home page
Illustrated how-to for Linux and Windows
Another Thunderbird/GnuPG/Enigmail howto เก็บถาวร 2008-07-18 ที่ เวย์แบ็กแมชชีน
GNU Privacy Guard เก็บถาวร 2019-01-06 ที่ เวย์แบ็กแมชชีน
GPG4Win (dows)